**Înregistrarea decesului**

Actul de deces se întocmeşte la primăria unităţii administativ teritorială în a cărei rază s-a produs decesul ori s-a găsit cadavrul, în termen de 3 zile de la data decesului, în care se cuprind atât ziua în care s-a produs, cât şi ziua în care se face declaraţia.  
  
Acte necesare:  
  
- certificatul medical constatator al decesului original ,  
- certificatul de naştere , de căsătorie sau sentinţă de divorţ şi /sau certificat deces soţ, după caz, original şi xerox;  
- actul de identitate al decedatului original ;  
- actul de identitate al declarantului, original şi xerox, însoţit de dovada gradului de rudenie sau persoană îndreptăţită (certificate de stare civilă – naştere, căsătorie, contract-vânzare cumpărare, testament) în copii xerox;  
- aprobarea parchetului în cazul în care decesul se datorează unei sinucideri, unui accident sau altor cauze violente (declaraţia făcându-se în termen de 48 de ore), precum şi în situaţia în care decesul nu a fost declarat şi înregistrat în termenul legal.  
  
În cazurile în care declarantul nu poate prezenta certificatele de stare civilă şi/sau actul de indetitate al persoanei decedate, acesta declară, în scris, motivul neprezentării acestora, precum şi datele de stare civilă ale decedatului.  
  
Odată cu eliberarea certificatului de deces ofiţerul de stare civilă eliberează declarantului o **adeverinţă de înhumare sau de incinerare**, într-un singur exemplar.  
  
Înhumarea sau incinerarea unui cetăţean român al cărui deces s-a produs şi s-a înregistrat în străinătate, se face pe baza adeverinţei de înhumare sau incinerare eliberată de primăria în a cărei rază teritorială urmează să se facă înhumarea sau incinerarea.  
  
**Atenţie!**  
  
Înaintea declarării decesului vă recomandăm să fotocopiaţi certificatul medical constatator al decesului, întrucât acest document reprezintă documentul primar care stă la baza înregistrării actului de deces şi, drept urmare, nu se mai pot elibera ulterior, (după înregistrare), copii xerox.  
  
**Program de lucru cu publicul:**

|  |  |  |  |  |
| --- | --- | --- | --- | --- |
| *LUNI - JOI:* |  | 08:30 - 16:00 |  | PRIMIRE CERERI / ELIBERARE DOCUMENTE |
| *VINERI:* |  | 08:30 - 13:30 |  | PRIMIRE CERERI / ELIBERARE DOCUMENTE |
| *SÂMBĂTA, DUMINICA ŞI SĂRBĂTORILE LEGALE:* |  | 10:00 - 13:00 |  | PRIMIRE CERERI / ELIBERARE DOCUMENTE |

**Adresa:** Comuna Maruntei,sat Maruntei,str Mihnea Turcitu,nr 94,Jud Olt   
**Telefon:** 0249467301